text:
2/2013. (III. 6.) KIM rendelete a fejezeti kezelésű előirányzatok kezelésének és felhasználásának szabályairól.
Az államháztartásról szóló 2011. évi CXCV. törvény 109. § (5) bekezdésében kapott felhatalmazás alapján, az államháztartásról szóló
törvény végrehajtásáról szóló 368/2011. (XII. 31.) Korm. rendelet 1. melléklet 9. pontjában meghatározott feladatkörömben eljárva
– az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm.
rendelet 73. § b) pontjában meghatározott feladatkörében eljáró nemzetgazdasági miniszterrel egyetértésben – a következőket
rendelem el: I. FEJEZET
ÁLTALÁNOS RENDELKEZÉSEK 1. A rendelet hatálya
1. § E rendelet hatálya a) Magyarország 2013. évi központi költségvetéséről szóló 2012. évi CCIV. törvény (a továbbiakban: Kvtv.)
1. melléklet X. Közigazgatási és Igazságügyi Minisztérium (a továbbiakban: minisztérium) fejezet 20. címébe sorolt
fejezeti kezelésű előirányzatokra, b) az előző évekről áthúzódó, az a) pont szerinti költségvetési fejezetet irányító szerv vezetőjének (a továbbiakban:
miniszter) irányítása alá tartozó fejezeti kezelésű előirányzatok költségvetési maradványára, tekintet nélkül annak
eredeti előirányzathoz való kapcsolódására vagy annak hiányára, és
c) az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)
alapján az a) pont szerinti költségvetési fejezetben a költségvetési évben megállapított új fejezeti kezelésű
előirányzatokra [az a)–c) pont a továbbiakban együtt: előirányzatok] terjed ki.
2. Értelmező rendelkezések 2. § E rendelet alkalmazásában
1. kötelezettségvállaló: a miniszter által az Ávr. 13. § (3) bekezdése szerinti szabályzatban az előirányzatok terhére
fizetési kötelezettség vállalására jogosultként meghatározott személy, 2. teljesítésigazoló: az Ávr. 13. § (3) bekezdése szerinti szabályzatban a teljesítés igazolására kijelölt személy,
3. kezelő szerv: a 15. és a 17. alcím tekintetében az államháztartásról szóló 2011. évi CXVC. törvény (a továbbiakban:
Áht.) 18. § (4) bekezdése alapján e rendeletben kijelölt szerv,
4. lebonyolító szerv: a 27. és a 33. alcím tekintetében az Áht. 49. §-a alapján megbízott és a minisztérium részére
a kincstárnál – a lebonyolítási céllal rendelkezésre bocsátott fejezeti kezelésű előirányzathoz kapcsolódóan –
vezetett lebonyolítási számla felett rendelkező szerv. II. FEJEZET
AZ ELŐIRÁNYZATOK FELHASZNÁLÁSÁRA VONATKOZÓ ÁLTALÁNOS SZABÁLYOK
3. Közös szabályok 3. § (1) Az előirányzatok szabályszerű, gazdaságos, hatékony és eredményes felhasználásáért a kötelezettségvállaló felel.
(2) Az Ávr. 13. § (3) bekezdése szerinti szabályzatban meghatározott körben kötelezettségvállaló a nemzetpolitikáért
felelős miniszter és a kabinetfőnöki feladatok, valamint az Új Nemzedék Jövőjéért Program koordinációjával
kapcsolatos teendők ellátásáért felelős miniszteri biztos. (3) A kötelezettségvállaló és a kezelő szerv – az éves beszámoló elkészítése és a zárszámadás keretében – szöveges
értékelést készít az általa kezelt előirányzatok felhasználásáról, a megvalósított szakmai célokról, a nevesített feladatok
végrehajtásáról és a költségvetési maradványról. (4) A lebonyolító szerv a rendelkezésére bocsátott előirányzat tekintetében jogosult az annak terhére történő
kötelezettségvállalásra, pénzügyi ellenjegyzésre, – jogszabályban meghatározott esetben – utalványozásra és
a költségvetési támogatás kifizetésére, valamint ellátja a rendelkezésére bocsátott előirányzat felhasználásával
összefüggő, a miniszterrel kötött megállapodásban meghatározott további feladatokat.
4. § Az előirányzatok tartalmazzák a felhasználásukkal kapcsolatosan felmerülő költségek, így különösen a kincstár által
a pénzforgalmi szolgáltatások nyújtásáért felszámított díj, a postaköltség, a fordítási, tolmácsolási, szakértői költség
fedezetét is. Ha valamely előirányzat az ilyen költségre nem nyújt fedezetet, azt a 22. § szerinti előirányzat terhére kell
elszámolni. 5. § Az Ávr. 7. melléklet 17. pontjában meghatározott bejelentési kötelezettség teljesítése és határidők betartása
érdekében az előirányzatok terhére történő kötelezettségvállalás esetén a kötelezettségvállalás dokumentumát
a kötelezettségvállaló – a minisztérium szervezeti és működési szabályzatában meghatározott eljárási szabályok
alapján, az ott megjelölt szervezeti egységhez – a kézhezvételtől számított 3 napon belül továbbítja.
6. § (1) A közbeszerzésekről szóló törvény (a továbbiakban: Kbt.) alapján kötött vállalkozási szerződéshez kapcsolódó, havi
nettó 200 ezer forintot meghaladó kifizetés akkor teljesíthető, ha a kifizetés időpontjában rendelkezésre áll
a vállalkozás 30 napnál nem régebbi nemlegesnek minősülő együttes adóigazolása vagy a vállalkozás szerepel
a köztartozásmentes adózói adatbázisban. (2) Az együttes adóigazolás beszerzéséről vagy a köztartozásmentes adózói adatbázisban való szereplés ellenőrzéséről
a teljesítésigazoló gondoskodik. 7. § Az idegen nyelven kiállított nyilatkozathoz, dokumentumhoz magyar nyelvű fordítást is csatolni kell.
4. A támogatási kérelem 8. § (1) Ha a költségvetési támogatás nyújtására egyedi döntés alapján kerül sor, a kérelmező a támogatási kérelemmel
egyidejűleg a) a közpénzekből nyújtott támogatások átláthatóságáról szóló 2007. évi CLXXXI. törvényben (a továbbiakban:
Közpénztv.) és a közpénzekből nyújtott támogatások átláthatóságáról szóló 2007. évi CLXXXI. törvény
végrehajtásáról szóló kormányrendeletben foglaltak teljesítése érdekében az 1. melléklet, valamint
b) a 3. melléklet, a határon túli költségvetési támogatás esetén a 4. melléklet
szerinti, hiánytalanul kitöltött nyilatkozatokat a kötelezettségvállaló rendelkezésére bocsátja.
(2) Ha a kérelmező úgy nyilatkozik, hogy a Közpénztv. 8. § (1) bekezdésében meghatározott körülmények fennállnak,
a kérelemhez mellékeli a 2. melléklet szerinti közzétételi kérelmet is. Ha az érintettséget magalapozó körülmény
a kérelem benyújtása után, de a támogatási döntés előtt következik be, a kérelmező a tudomásszerzéstől számított
10 napon belül kezdeményezi e körülmény közzétételét. Ha a kérelmező a közzétételt határidőben nem
kezdeményezi, a támogatási kérelem elutasításra kerül. (3) A támogatási kérelem akkor minősül befogadottnak, ha a támogatási kérelem mellett az (1) bekezdés – és érintettség
esetén a (2) bekezdés – szerinti, hiánytalanul kitöltött iratok a kötelezettségvállaló rendelkezésére állnak.
9. § (1) Ha a benyújtott és befogadott támogatási kérelem nem felel meg a jogszabályi előírásoknak, valamint
a kötelezettségvállaló által meghatározott formai követelményeknek, a támogatási kérelem benyújtójának
körülményeit (így különösen annak székhelye, telephelye földrajzi távolságát és a kérelem benyújtásához
rendelkezésére álló feltételeket) figyelembe vevő határidő kitűzésével – a hibák, hiányosságok egyidejű megjelölése
mellett – fel kell hívni a támogatási kérelem benyújtóját a hiba kijavítására, a hiányosság pótlására.
(2) Ha a támogatási kérelem benyújtója a hiánypótlást hibásan, hiányosan nyújtja be, illetve a hiányosságokat nem
pótolja a megadott határidőn belül, a támogatási kérelem további vizsgálat nélkül elutasításra kerül.
5. A támogatási döntés 10. § Költségvetési támogatás a támogatási kérelemben megjelöltnél kisebb összegben is megállapítható azzal, hogy
ez esetben a kedvezményezettnek a tényleges támogatási összegnek megfelelő költségvetési tervet kell benyújtania.
11. § (1) A kötelezettségvállaló a támogatási döntésről szóló értesítésben a szerződés megkötéséhez szükséges – az Ávr.-ben
meghatározott nyilatkozatok és dokumentumok megjelölésén túl – következő nyilatkozatok, dokumentumok
benyújtására hívja fel a kedvezményezettet: a) a kedvezményezett 5. melléklet szerinti nyilatkozata az igénybe vett de minimis támogatásokról,
b) – a határon túli költségvetési támogatás kivételével – a kedvezményezett 6. melléklet szerinti nyilatkozata
az adott tárgyban benyújtott támogatási kérelmekről, c) gazdálkodó szervezet esetén a létezését jogszabályban meghatározottak szerint igazoló, 30 napnál nem régebbi,
hiteles okirat, különösen cégkivonat, nyilvántartásba vételről szóló igazolás hiteles másolata,
d) közjegyző vagy ügyvéd által hitelesített aláírási címpéldány, vagy eredeti, vagy a pénzügyi intézmény által
hitelesített aláírás-bejelentő karton, e) a Kbt. hatálya alá tartozó beruházások esetén a közbeszerzési dokumentáció másolata,
f) a támogatandó program, feladat teljes költségvetése, költségterve, amely tartalmazza az általános forgalmi adót,
a megvalósításhoz igényelt költségvetési támogatás, a saját forrás, az egyéb forrásból származó bevétel összegét,
a várható kifizetések ütemezését, g) előleg, előfinanszírozás esetében a kedvezményezett 7. melléklet szerinti nyilatkozata a bankszámláiról,
h) – ha e rendelet vagy a támogatási szerződés költségvetési támogatás visszafizetésének biztosítása céljából eltérő
biztosíték kikötéséről nem rendelkezik – támogatási előleg nyújtása, előfinanszírozás, valamint több részletben
történő utófinanszírozás esetén a kedvezményezett beszedési megbízás benyújtására vonatkozó, kizárólag
a támogató hozzájárulásával visszavonható – az Ávr. 77. § (2) bekezdése szerinti – felhatalmazó nyilatkozata,
i) határon túli magyar kedvezményezett esetén a magyarországi bankszámlával rendelkező szervezet befogadó
nyilatkozata, ha azzal rendelkezik, j) felhalmozási célú költségvetési támogatás esetében a nem állami vagy egyházi tulajdonú ingatlanra vonatkozó
elektronikus dokumentumként szolgáltatott nem hiteles tulajdoni lap másolata,
k) ha azt jogszabály előírja, a támogatott tevékenységhez szükséges jogerős hatósági engedély másolata.
(2) Az (1) bekezdés szerinti értesítésben a kedvezményezettet tájékoztatni kell arról, hogy
a) a szerződéskötés várható határideje a támogatási döntés közlésétől számított harmincadik nap,
b) ha a költségvetési támogatás az Európai Unió működéséről szóló szerződés 107. cikkének hatálya alá tartozik,
a támogatási szerződés megkötéséhez a fejlesztéspolitikáért felelős miniszter állásfoglalása szükséges, amelyre
tekintettel az a) pontban meghatározott határidő további 30 nappal meghosszabbodik.
(3) Ha a kötelezettségvállaló a támogatási szerződésben az (1) bekezdés h) pontjában meghatározott biztosítéktól eltérő
biztosítékot köt ki, e tényről az (1) bekezdés szerinti értesítésben kell a kedvezményezettet tájékoztatni.
12. § (1) Ha a kedvezményezett egyház, belső egyházi jogi személy a nyilvántartásba való bejegyzésének tényét
a kötelezettségvállaló ellenőrzi. (2) Ha a kedvezményezett olyan belső egyházi jogi személy, amelynek nyilvántartásba vételét jogszabály nem teszi
kötelezővé, a kedvezményezett az egyház egészének, legfőbb szervének vagy az adott jogi személy közvetlen felettes
egyházi szervének képviselője által kiadott igazolást nyújt be létezésének igazolására. Ha a határon túli egyháznak,
belső egyházi jogi személynek minősülő jogalany létezésével kapcsolatban kétség merül fel, a kötelezettségvállaló
előírhatja a kedvezményezett részére a létezését igazoló, nyilvántartásba vételéről szóló igazolás hiteles másolatának
benyújtását. (3) Ha a kedvezményezett törzskönyvi jogi személy, a kedvezményezett törzskönyvi nyilvántartásba való bejegyzésének
tényét a kötelezettségvállaló a törzskönyvi nyilvántartásban ellenőrzi. (4) Egyedi döntéssel nyújtott költségvetési támogatás esetén
a) a kedvezményezett eredeti vagy közjegyző által hitelesített vállalkozói igazolványáról vagy működési
engedélyéről az ügyirat szakmai előadója is készíthet hiteles másolatot, amelyre – dátummal és aláírásával –
rávezeti „Az eredetivel mindenben megegyező másolat” szöveget, b) aláírási címpéldányként az eredeti okiratról az ügyirat szakmai előadója által készített másolat is csatolható,
amelyre a szakmai előadó – dátummal és aláírásával – rávezeti „Az eredetivel mindenben megegyező másolat”
szöveget, c) a kedvezményezett képviselőjének személyes megjelenésével és a támogatási szerződés – a javaslattevő
jelenlétében, a képviselő aláírását tartalmazó személyazonosításra alkalmas okiratának bemutatását követően –
személyesen történő aláírásával, valamint e ténynek az ügyiraton a pro-domoban történő feltüntetése esetén
a képviselő aláírási címpéldányát nem kell a szakmai ügyirathoz csatolni,
d) ha a kedvezményezett képviseletére jogosult személy – közjegyző által hitelesített, vagy az előző bekezdésben
meghatározott eljárás szerint záradékolt eredeti, vagy az e bekezdés alapján záradékolt másolat – aláírási
címpéldánya korábbi költségvetési támogatás nyújtásából eredően rendelkezésre áll, és a képviselő személye
nem változott, aláírási címpéldányként csatolható az ügyirat szakmai előadója által e korábban benyújtott
címpéldányról készített másolat is, amelyre az előadó – dátummal és aláírásával – rávezeti „Az eredetivel
mindenben megegyező másolat” szöveget. 6. A támogatási szerződés
13. § (1) A támogatási szerződés a költségvetési támogatás nyújtására vonatkozó feltételek mellett tartalmazza
a) a kedvezményezett cégnevét (nevét), székhelyét (címét), adószámát, számlavezető bankjának nevét,
számlaszámát és képviselőjének nevét, b) a szakmai, műszaki teljesítés mennyiségi és minőségi jellemzőinek meghatározását, határidejét, amelyet
a tárgyévi előirányzatok terhére történő kötelezettségvállalás esetében úgy kell megállapítani, hogy a pénzügyi
teljesítés határideje – ha törvény vagy kormányrendelet másként nem rendelkezik – ne haladja meg a tárgyévet
követő év június 30-át, c) a támogatott cél (projekt) elfogadott költségvetését, költségtervét,
d) az összeg kifizetésének határidejét, a következő évek előirányzata terhére vállalt kötelezettségek esetében
évenkénti ütemezésben, e) a jogi és pénzügyi ellenjegyzést, és
f) a kötelezettségvállaló és a kedvezményezett képviseletében eljáró személy nevét és aláírását, valamint az aláírás
helyét és időpontját. (2) A jogi ellenjegyzés típusszerződés mintapéldányának ellenjegyzésével is teljesíthető.
(3) A 27. §-ban, a 38. §-ban és a 47. §-ban meghatározott költségvetési támogatás esetén a költségvetési támogatás
felhasználásának és elszámolásának szabályait tartalmazó pénzügyi elszámolási szabályzat a támogatási szerződés
mellékletét képezi. 14. § A támogatási szerződés módosítására a támogatási szerződés megkötésére vonatkozó szabályokat kell alkalmazni.
7. A költségvetési támogatás folyósítása 15. § (1) Ha e rendelet eltérően nem rendelkezik a költségvetési támogatás folyósítására a kedvezményezett kötelezettségvállaló
által elfogadott időszakos vagy záró beszámolója alapján utófinanszírozás formájában kerülhet sor.
(2) Támogatási előleg folyósítására vonatkozó – az Ávr. 78. § (9) bekezdése szerinti – indokolt esetnek azt kell tekinteni, ha
a költségvetési támogatás teljesítésarányos finanszírozása a támogatási cél megvalósítását nem teszi lehetővé.
8. Beszámolás, ellenőrzés 16. § A teljesítésigazoló figyelemmel kíséri a támogatási szerződés teljesítését és a kedvezményezett szerződésellenes
eljárása esetén ennek tényét a kedvezményezettnek haladéktalanul jelzi, az eljárás körülményeit tisztázza, az ehhez
szükséges egyeztetést a kedvezményezettel lefolytatja. 17. § (1) A kedvezményezett költségvetési támogatás rendeltetésszerű felhasználására vonatkozó beszámolójának
a) pénzügyi elszámolás része a költségvetési tervben szereplő tételek felhasználására vonatkozó összesítő
kimutatást, és – az Ávr. 80. § (5) bekezdésében meghatározott esetben –
aa) a költségvetési támogatás felhasználását igazoló számlák, számviteli bizonylatok eredeti példányának a (2)
bekezdés szerint záradékolt és hitelesített másolatait a költségvetési terv szerinti bontásban,
ab) készpénzkifizetés esetén a készpénzkiadás tényét igazoló számviteli bizonylatot, átutalással teljesített
kifizetés esetén a pénzforgalmi számla terheléséről szóló banki igazolást vagy olyan kivonatot, amelyen
a kifizetett számla összegét meg kell jelölni, ac) bérköltség elszámolása esetén a kifizetés pontos jogcímének megjelölését és a bérfizetést megalapozó
jogviszony-igazolásokat, b) szakmai része a támogatott tevékenység megvalósításának igazolása tekintetében legalább a pályázati
felhívásban, támogatási szerződésben meghatározott támogatott cél (projekt) főbb naturális mutatószámait és
a feladat vagy beruházás megvalósításának helyét és időpontjára való utalást
foglalja magában. (2) A költségvetési támogatás alapjául szolgáló számlák, számviteli bizonylatok eredeti példányára szövegszerűen fel kell
vezetni a költségvetési támogatásból felhasznált összeget és a támogatási szerződés iktatószámát vagy nyilvántartási
számát. A beszámolóhoz csatolt számla, számviteli bizonylat másolatára az eredeti számlával, számviteli bizonylattal
történő egyezőségre vonatkozó záradékot kell felvezetni és azt a kedvezményezett aláírásával hitelesíteni.
(3) A költségvetési támogatás alapjául szolgáló számlára, számviteli bizonylatra akkor is fel kell vezetni a (2) bekezdés
szerinti szöveget, ha a számla, számviteli bizonylat másolatát a beszámolóhoz nem csatolták.
18. § (1) A kedvezményezett beszámolóját a teljesítésigazoló a beszámoló kézhezvételét követő 30 – hiánypótlás kiegészítés
esetén 45 – napon belül szakmai és pénzügyi szempontból megvizsgálja, és dönt annak elfogadásáról vagy
elutasításáról. A beszámoló szakmai és pénzügyi ellenőrzéséről a támogatási szerződés dokumentumaihoz
csatolandó feljegyzés készül. (2) A beszámolóval egyidejűleg (ide nem értve a részletekben történő finanszírozás esetén az egyes finanszírozási
szakaszok lezárásaként benyújtott részbeszámolót) a költségvetési támogatás fel nem használt részét
a kedvezményezett a támogatási szerződésben meghatározott számlára visszautalja.
(3) A teljesítésigazoló az (1) bekezdés szerinti döntésről, ideértve a visszafizetésre történő felszólítást is, a döntést követő
5 napon belül írásban tájékoztatja a kedvezményezettet. 19. § (1) A költségvetési támogatás felhasználását a miniszter, valamint jogszabályban, a pályázati felhívásban és a támogatási
szerződésben meghatározott szervek ellenőrizhetik. (2) A költségvetési támogatás felhasználásának ellenőrzésével összefüggésben helyszíni ellenőrzésre is sor kerülhet.
A helyszíni ellenőrzés során vizsgálni kell a költségvetési támogatás hasznosulását, az eredeti számlák záradékolását,
a költségvetési támogatásból megvalósított beszerzések, felújítások megtörténtét, a beszerzett tárgyi eszközök
leltárba vételét és meglétét. A helyszíni ellenőrzés megállapításairól és az abból levont következtetésekről
jegyzőkönyv készül. 9. A pályázati eljárásra vonatkozó rendelkezések
20. § (1) A részben vagy egészben pályázati úton felhasználásra kerülő előirányzatokhoz kapcsolódó pályázati feltételek és
pályázati eljárási szabályok betartásáról a kötelezettségvállaló gondoskodik. (2) A pályázatok benyújtására nyitva álló időtartam előtt a kötelezettségvállaló a kincstár részére megküldi
a) az adott előirányzatok célrendszerének, rendeltetésének meghatározására, a pályázatos támogatási célú
felhasználás tárgyévi keretösszegére, mértékére, a nyújtható költségvetési támogatás arányára vonatkozó
javaslatát, és b) a pályázati felhívás tervezetének teljes körű dokumentációját, és ha az szükséges, a nemzeti fejlesztési
miniszternek az Ávr. 92. § (2) bekezdés c) pontja szerinti jóváhagyó véleményét.
(3) A kötelezettségvállaló a részben vagy egészben pályázati úton nyújtott költségvetési támogatás esetében az Áht.
54. §-a szerinti ellenőrzést mintavétel vagy kockázatelemzés alapján, szakmai és pénzügyi szempontból végzi.
10. Egyes gazdasági társaságok kijelölése 21. § (1) A nemzeti és kiemelt ünnepek szervezését, illetve az ezekhez kapcsolódó műszaki, művészeti, logisztikai és biztosítási
feladatok előkészítését, megvalósítását a Hungarofest Nemzeti Rendezvényszervező Nonprofit Kft. látja el.
(2) A miniszter felelősségi körébe tartozó feladatok ellátásához szükséges nyomdai tevékenységet, valamint a Nemzeti
Könyvtár kiadványsorozat kiadásával és értékesítésével összefüggő feladatokat a Magyar Közlöny Lap- és Könyvkiadó
Kft., a fordítási tevékenységet az Országos Fordító- és Fordításhitelesítő Iroda Zrt. végzi.
(3) A miniszter felelősségi körébe tartozó országkép-stratégia kialakításában és ezzel összefüggésben az ország
márkaképét alakító intézmények tevékenységének koordinációjában a Forum Hungaricum Közhasznú Nonprofit Kft.
szolgáltatásait veszi igénybe. (4) A miniszter felelősségi körébe tartozó közigazgatás-fejlesztés és -korszerűsítés, valamint az e-közigazgatás
kormányzati feladatainak ellátásához a Bay Zoltán Alkalmazott Kutatási Közhasznú Nonprofit Kft. szolgáltatásait veszi
igénybe. III. FEJEZET
AZ ELŐIRÁNYZATOK FELHASZNÁLÁSÁNAK RÉSZLETES SZABÁLYAI
11. KIM felügyelete alá tartozó szervezetek és szakmai programok támogatása (20/2/1)
22. § (1) Az előirányzat a miniszter irányítása, felügyelete alá tartozó szervezet és a miniszter felelősségi körébe tartozó feladat,
szakmai program támogatására használható fel, így különösen a) kutatási, valamint kulturális célú támogatásokra,
b) a kormányzat és a kormányhivatalok kommunikációjának támogatására,
c) a gyermekbarát igazságszolgáltatással összefüggő szakmai rendezvényekre, ehhez kapcsolódó programokra,
d) a miniszter személyéhez kötődő egyéb szakmai rendezvényekre és az ehhez kapcsolódó kommunikációs
feladatokra, e) az Új Nemzedék Jövőjéért Programhoz, a Kormány ifjúságpolitikai keretprogramjához kapcsolódó rendezvények
és kommunikációs feladatok támogatására, f) Magyarország Alaptörvényének terjesztésével, valamint a tudatos nemzeti közgondolkodás megalapozása és
ehhez kapcsolódva a magyar kulturális értékek megőrzése és fejlesztése ügyével összefüggő feladatokkal
megbízott miniszterelnöki megbízott tevékenységével összefüggő költségek finanszírozására, g) a központi forrásokból nem finanszírozott fejezeti feladatokhoz szükséges kiadások teljesítésére,
h) országkép-stratégia kialakítására és ezzel összefüggésben az ország márkaképét alakító intézmények
tevékenységének koordinációjára, i) a miniszter által adott kitüntetések, díjak és egyéb elismerések, valamint a miniszterelnöki ösztöndíjak
finanszírozására, j) közigazgatás-fejlesztés és -korszerűsítés, valamint az e-közigazgatás kormányzati feladatainak finanszírozására,
k) a központi közigazgatás integrált üdültetési rendszer működtetésére, az üdülőingatlanok üzemeltetésére.
(2) Az előirányzaton kerül elszámolásra a fejezeti tartalék közvetlen fejezeti kifizetéssel történő felhasználása is.
(3) Az előirányzat felhasználása egyrészt közvetlen fejezeti kifizetéssel, a feladat ellátásával megbízott természetes
személy vagy államháztartáson kívüli vagy belüli jogi személlyel kötött szerződés alapján, másrészt egyedi döntés
alapján költségvetési támogatás nyújtásával gazdasági társaságok, önkormányzatok részére támogatási szerződéssel,
továbbá a kitüntetésben, díjazásban, valamint ösztöndíjban részesülő kedvezményezett esetében a kifizetés
érdekében történő előirányzat-átcsoportosítással valósul meg. 12. Nemzeti és kiemelt ünnepek, egyéb rendezvények, események támogatása (20/2/7)
23. § (1) Az előirányzat biztosítja a nemzeti és kiemelt ünnepek, és egyéb – országos jelentőségű – események, évfordulók,
világnapok méltó, az ország márkaképe építéséhez hozzájáruló szervezésének, megrendezésének,
a rendezvényekhez kapcsolódóan a lakosság széles körű és részletes tájékoztatásának, az ünnepi tájékoztató
kiadványok összeállításának, kiadásának, a rendezvényekhez kapcsolódó sajtóesemények lebonyolításának és egyes
nemzeti rendezvények lebonyolítását biztonsági szempontból felügyelő és irányító operatív törzs működési
költségeinek forrását. (2) Az előirányzat felhasználása a nemzeti és a kiemelt ünnepek tekintetében a 21. § (1) bekezdésében meghatározott
gazdasági társasággal, egyéb rendezvények, események tekintetében a rendezvény szervezőjével kötött szerződés
alapján fejezeti kifizetéssel és előirányzat átcsoportosítással valósul meg.
13. Közép-kelet európai regionális együttműködés 2013 (20/2/10) 24. § (1) Az előirányzat biztosítja a hagyományos közép-európai kapcsolatok új tartalommal való megtöltéséhez és annak
kihasználásához szükséges költségek forrását, és ezzel kapcsolatos kiadások, valamint az egyéb regionális kapcsolatok
fenntartásához és fejlesztéséhez társuló kiadások finanszírozását. (2) Az előirányzat felhasználása
a) a feladat ellátásával megbízott államháztartáson kívüli gazdálkodó szervezettel, civil szervezettel, természetes
személlyel kötött szerződés alapján történő kifizetéssel vagy államháztartáson belüli szervezet részére előirányzat
átcsoportosítással, valamint b) költségvetési támogatás nyújtásával a természetes személy, jogi személy vagy jogi személyiség nélküli szervezet
támogatási kérelmére egyedi döntés alapján, támogatási szerződéssel, elő- vagy utófinanszírozás útján juttatott,
vissza nem térítendő, részben vagy egészben visszatérítendő költségvetési támogatás formájában
történik. 14. A büntetőeljárásról szóló törvény alapján megállapított kártalanítás (20/2/17)
25. § (1) Az előirányzat a büntetőeljárásról szóló törvény alapján az állam ellen indított kártalanítási és kártérítési perben
a felperes részére a jogerős bírósági határozatban megállapított kártalanítás és kártérítés, valamint ezek járulékai
kifizetésére, és az ezekkel kapcsolatos banki, kincstári díjak, jutalékok, költségek és postaköltség megfizetésére
használható fel. (2) Az előirányzat felhasználása közvetlen módon, a jogosult javára történő kifizetéssel történik.
(3) Az (1) bekezdésben meghatározott perekkel összefüggésben az államot megillető követeléseket, az előirányzat javára
kell teljesíteni. A követelések beszedésével kapcsolatban teljesített dologi kiadások az előirányzat terhére
számolhatók el. 15. Jogi segítségnyújtás (20/2/18) 26. § (1) Az előirányzat a jogi segítségnyújtásról szóló törvény alapján, a peren kívüli támogatások esetén a jogi szolgáltatást
végző jogi segítő díjának állam általi térítésére vagy megelőlegezésére, a polgári és büntető peres eljárásokban a fél
helyett az állam által kifizetendő vagy előlegezendő pártfogó ügyvéd díjának megfizetésére vagy megelőlegezésre,
az ezzel kapcsolatos banki és postaköltség kifizetésére használható fel. Az előirányzat fedezetet nyújt továbbá az
Európai Unió másik tagállamába irányuló jogi segítségnyújtás iránti kérelem lefordítására kirendelt szakfordító díjának
állam általi megtérítésére vagy annak megelőlegezésére. (2) Az előirányzat kezelő szerve a Közigazgatási és Igazságügyi Hivatal (a továbbiakban: KIH), amely az előirányzathoz
kapcsolódó előirányzat-felhasználási keretszámla feletti rendelkezési jogokat is gyakorolja.
(3) A KIH a kezelésében levő előirányzat tekintetében felelős az elkülönített számla kezelésének biztosításáért,
az előirányzatok feletti rendelkezési jogosultságok gyakorlásáért, a pénzügyi lebonyolításért, a pénzügyi
elszámolásért, a jogszabályban előírt nyilvántartások vezetéséért és a főkönyvi könyveléshez szolgáltatott adatok
valódiságáért. (4) Az előirányzat felhasználása során a teljesítés igazolása tekintetében a kezelő szervi feladatokat a fővárosi és megyei
kormányhivatalok igazságügyi szolgálatai látják el. A teljesítés igazolása ellátásának módjára tekintettel a fővárosi és
megyei kormányhivatalok igazságügyi szolgálataival a KIH megállapodást köt.
(5) Az előirányzat felhasználása közvetlen módon, vissza nem térítendő támogatásként vagy a kedvezményezett
visszatérítési kötelezettsége mellett a jogi segítő vagy pártfogó ügyvéd részére történő kifizetéssel történik.
(6) A KIH belső szabályzatában elkülönítetten szabályozza az előirányzat felhasználásával kapcsolatos utalványozás,
teljesítésigazolás és érvényesítés rendjét. (7) A KIH a belső kontrollrendszerébe beilleszti az előirányzat felhasználásával kapcsolatos ellenőrzéseket, ideértve
az analitikus nyilvántartások és a főkönyvi könyvelés feladásainak egyeztetését és ellenőrzését is.
16. Kárpát-medencei Magyar Jogsegélyszolgálat (20/2/19) 27. § (1) Az előirányzat célja a Kárpát-medencei Magyar Jogsegélyszolgálat felállításához való hozzájárulás és
a Kárpát-medencében magyarsága, nemzeti hovatartozása miatt vagy ezzel összefüggésben jogsérelmet szenvedett
magyar állampolgár vagy magyar nemzetiségű személy támogatása. (2) Az előirányzat felhasználása természetes személy, civil szervezet, gazdálkodó szervezet vagy államháztartáson belüli
szervezet támogatási kérelme alapján, támogatási szerződéssel, elő- vagy utófinanszírozás útján juttatott, vissza nem
térítendő, részben vagy egészben visszatérítendő költségvetési támogatás formájában történik.
17. Bűncselekmények áldozatainak kárenyhítése (20/2/20) 28. § (1) Az előirányzat a bűncselekmények áldozatainak segítéséről és az állami kárenyhítésről szóló törvény alapján
a bűncselekményt vagy tulajdon elleni szabálysértést, illetve bűncselekmény vagy tulajdon elleni szabálysértés
közvetlen következményeként sérelmet elszenvedett és emiatt életminőségükben veszélybe került személyek anyagi
sérelmei enyhítésére szolgál. (2) Az előirányzat terhére áldozatsegítő támogatásként azonnali pénzügyi segély és állami kárenyhítés adható
az áldozatsegítő támogatások igénybevételeinek részletes szabályairól szóló miniszteri rendelet szerint.
(3) Az előirányzat terhére kifizethetőek az áldozatsegítő eljárásokkal kapcsolatos fordítási, tolmácsolási költségek,
az előirányzatból történő kifizetésekhez kapcsolódó postaköltségek, továbbá a számlavezetéshez, valamint a fővárosi
és megyei kormányhivatal által az előirányzatból történő kifizetések biztosítására nyitott fizetési számla
számlavezetéséhez kapcsolódó díjak. 29. § (1) Az előirányzat kezelő szerve a KIH, amely az előirányzathoz kapcsolódó előirányzat-felhasználási keretszámla feletti
rendelkezési jogokat is gyakorolja. Ennek során az előirányzat kezelésére a 26. § (3), (6) és (7) bekezdését alkalmazni kell.
(2) Az előirányzat felhasználása a kedvezményezett részére vissza nem térítendő támogatás nyújtásával, közvetlen
– azonnali pénzügyi segély esetén a fővárosi és megyei kormányhivatalon keresztül történő – kifizetéssel valósul meg.
(3) Az azonnali pénzügyi segély kifizetése céljából a KIH a fővárosi és megyei kormányhivatal részére előleget utal,
amelynek felhasználásáról a fővárosi és megyei kormányhivatal havi rendszerességgel, a tárgyhónap utolsó napján
elszámol. Az elszámolás tartalmazza a) a tárgyhónapban felvett előleg összegét,
b) a pénzügyi segélyben részesültek nevét, c) a segély kifizetésének időpontját és összegét,
d) a segély kifizetésének alapjául szolgáló határozat számát, és
e) a maradványösszeget. (4) Az utólagos elszámolásra felvett előleg nyilvántartásához a KIH analitikus nyilvántartást vezet. A nyilvántartást úgy kell
kialakítani, hogy abból az előleg elszámolásához szükséges adatok egyértelműen megállapíthatóak legyenek.
(5) Az előirányzat tekintetében a teljesítés igazolását átutalással és postai kézbesítés útján történő kifizetés esetén
a fővárosi és megyei kormányhivatal igazságügyi szolgálata által hozott határozat alapján a KIH végzi. A teljesítés
igazolása során ellenőrizni kell, hogy a megküldött határozat megfelel-e a jogszabályban előírtaknak.
18. Kormányzati igazgatással kapcsolatos feladatok támogatása (20/2/24) 30. § (1) Az előirányzat fedezetet biztosít az általános napi feladatokon túlmutató kormányzati szintű közpolitikai és igazgatási
célfeladatokra, a kormányzati közpolitikák megalapozását segítő tanulmányok, javaslatok, felmérések elkészítéséhez
és nyilvánosságra hozatalához, a döntéshozatalt támogató modellek központi igazgatásban történő magasabb fokú
alkalmazásához, valamint a kormánydöntések előkészítése és végrehajtása ellenőrzését támogató monitoring
rendszer létrehozásához és működtetéséhez. (2) Az előirányzat maradvány felhasználása a feladat ellátásával megbízott kedvezményezett részére történő kifizetéssel
valósul meg. 19. Központi informatikai feladatok (20/2/26) 31. § (1) Az előirányzat biztosítja az informatikai rendszerek bevezetése, fejlesztése és üzemeltetése során felmerülő
költségekhez, különös tekintettel a vezetői információs-rendszer gazdálkodással összefüggő fejlesztéseihez,
a minisztérium középtávú ágazati stratégiájával összhangban végrehajtandó egyéb informatikai fejlesztésekhez, az IP
alapú telefonrendszer működésével kapcsolatos kiadásokhoz, a kormányzati honlapok fejlesztéséhez,
működtetéséhez és karbantartásához, az ehhez kapcsolódó eszközbeszerzésekhez, valamint egyéb eseti
fejlesztésekhez szükséges költségek forrását. (2) Az előirányzat maradvány a szolgáltató részére történő kifizetéssel valósul meg.
20. Nemzetközi kötelezettségek teljesítése (20/2/27) 32. § (1) Az előirányzatból kerülnek finanszírozásra a nemzetközi szervezeti tagságból adódó tagdíjak és ugyanezen
szervezeteknek fizetendő tagállami hozzájárulásból adódó – megállapodáson vagy a nemzetközi szervezet belső
előírásán alapuló – egyéb költségek, valamint a nemzetközi szervezetek üléseinek tartalmi előkészítéséhez szükséges
szakértői munkák. Az előirányzat biztosítja továbbá a miniszter felelősségi körébe tartozó valamennyi nemzetközi
kötelezettséggel összefüggő kiadások fedezetét, továbbá a fordítási díjakat is.
(2) Az előirányzat felhasználása a nemzetközi szervezet, a fordítást végző Országos Fordító- és Fordításhitelesítő Iroda Zrt.,
továbbá más, a nemzetközi kötelezettség teljesítésében részt vevő személy részre történő kifizetéssel valósul meg.
21. Központi e-közigazgatási feladatok (20/2/29) 33. § (1) Az előirányzat biztosítja a Magyary Zoltán Közigazgatás-fejlesztési Program megvalósulását szolgáló e-közigazgatás
fejlesztésére irányuló stratégia és akciótervek kidolgozásához, az e-közigazgatási szolgáltatások minőségi
továbbfejlesztéséhez és az e-ügyintézést segítő informatikai rendszerek bevezetésének felgyorsításához szükséges
költségek forrását. (2) Az előirányzat maradvány felhasználása jogsegélytervezések és -koncepciók kidolgozásával megbízott
kedvezményezett részére közvetlen kifizetéssel történik. 22. Uniós projektek támogatása (20/2/30)
34. § (1) Az előirányzat az európai uniós pályázatokhoz a miniszter irányítása alá tartozó költségvetési szerv részére a pályázat
által megkövetelt önrész biztosításának forrásául és az Európai Unió által támogatott kiemelt projektek
megvalósításához szükséges kiadások megelőlegezésére, finanszírozására szolgál. (2) Az előirányzat maradvány felhasználása előirányzat-átcsoportosítással történik.
23. Időközi és nemzetiségi választások lebonyolítása (20/2/31) 35. § (1) Az előirányzat fedezetet biztosít a választási eljárásról szóló törvény alapján választási eljárások lebonyolítására,
ideértve az Országos Választási Bizottság működési költségeinek finanszírozását is.
(2) Az időközi választások pénzügyi finanszírozását miniszteri rendeletekben meghatározott normarendszer szabályozza.
(3) Az előirányzat felhasználása a feladat ellátásával megbízott kedvezményezett részére történő közvetlen fejezeti
kifizetéssel vagy előirányzat-átcsoportosítással történik. 24. Ludovika Campus (20/2/41)
36. § (1) Az előirányzat a „Nemzeti Közszolgálati Egyetem elhelyezése a Ludovika Campusban” elnevezésű állami beruházás
megvalósításának hazai forrását biztosítja. (2) Az előirányzat felhasználása a Nemzeti Közszolgálati Egyetemnek történő előirányzat-átcsoportosítással, továbbá
közvetlen fejezeti kifizetéssel, a feladat ellátásával megbízott természetes személlyel vagy államháztartáson kívüli
vagy belüli jogi személlyel kötött szerződés alapján valósul meg.
25. Smithsonian Folklife Fesztiválon való részvétel (20/2/43) 37. § (1) Az előirányzat a 2013-ban Washington D.C.-ben megrendezésre kerülő Smithsonian Folklife Fesztiválon
Magyarország díszvendégként való részvételéhez szükséges forrást biztosítja. (2) Az előirányzat felhasználása a Balassi Intézetnek történő előirányzat-átcsoportosítással, továbbá közvetlen fejezeti
kifizetéssel, a feladat ellátásával megbízott természetes személlyel vagy államháztartáson kívüli vagy belüli jogi
személlyel kötött szerződés alapján valósul meg. 26. Határon Átnyúló Kezdeményezések Közép-európai Segítő Szolgálata (20/3/2)
38. § (1) Az előirányzat támogatást nyújt Magyarország határai mentén, valamint Közép- és Délkelet-Európa egyéb államaiban
az önkormányzatok és a civil szféra által kezdeményezett határon átnyúló együttműködésekhez.
(2) Az előirányzat felhasználása közvetlenül a kedvezményezett részére – támogatási kérelem alapján, támogatási
szerződéssel, végleges támogatásként, előfinanszírozás formájában történő – egyösszegű kifizetéssel valósul meg.
27. Európai Területi Társulások támogatása (20/3/4) 39. § (1) Az előirányzat pályázat útján biztosít vissza nem térítendő költségvetési támogatást
a) az európai területi együttműködési csoportosulásról szóló 2006. július 5-i 1082/2006/EK európai parlamenti és
tanácsi rendelet előírásaival összhangban új társulás létrehozásával járó alapítási költségekhez (a továbbiakban:
„A” komponens). b) az európai területi együttműködési csoportosulásról szóló 2007. évi XCIX. törvény 5. §-a alapján nyilvántartásba
vett európai területi társulás (a továbbiakban: társulás) és a külföldi székhelyű társulás magyarországi intézménye
számára a társulás, intézmény működésével és fejlesztésével kapcsolatos költségekhez, valamint európai területi
együttműködéshez kapcsolódó már elnyert és leszerződött pályázataik önerejéhez (a továbbiakban: „B”
komponens), (2) Az „A” komponens esetében legfeljebb kétmillió forint, a „B” komponens esetében legfeljebb húszmillió forint
mértékű költségvetési támogatás nyújtható. (3) A pályázathoz saját forrás biztosítása nem kötelező.
(4) Az előirányzat felhasználása utólagos elszámolás mellett, előfinanszírozás formájában, egyösszegű kifizetéssel
történik. (5) Ha a kedvezményezett a költségvetési támogatást az Európai Unió működéséről szóló szerződés 107. cikk
(2) bekezdése szerinti gazdasági tevékenységhez veszi igénybe, a támogatást a Szerződés 87. és 88. cikkének a de
minimis támogatásokra való alkalmazásáról szóló 2006. december 15-i 1998/2006/EK bizottsági rendelet
rendelkezéseivel összhangban lehet nyújtani. (6) Az előirányzat lebonyolító szerve a KIH.
40. § (1) A pályázathoz különösen csatolni kell
a) az „A” komponens esetében aa) a társulás egyezményének és az alapszabály tervezetének a pályázó által hitelesített másolatát,
ab) a társulás létrehozásához kapcsolódó stratégiai célok és középtávú tervek ismertetését és
ac) a társulás magyarországi tagja felettes szervének engedélyét az európai területi együttműködési
csoportosulással kapcsolatos jóváhagyási eljárás részletes szabályairól szóló 16/2010. (XII. 15.) KIM rendelet
3. § (1) bekezdés a)–c) pontja alapján, b) a „B” komponens esetében
ba) a pályázó bírósági nyilvántartásba vételéről szóló végzés 30 napnál nem régebbi hiteles másolatát,
bb) a társulás tevékenységének hatékonyságát bemutató dokumentumok másolatát,
bc) – ha a költségvetési támogatás fejlesztési terv elkészítésére kerül felhasználásra – kidolgozott stratégiai
célrendszer bemutatását, bd) – ha a költségvetési támogatás projektfejlesztésre kerül felhasználásra – projekttervet,
be) – ha a költségvetési támogatás pályázati önerőhöz kerül felhasználásra – az érintett pályázat ismertetését
kell csatolni. (2) A 39. § (1) bekezdés a) pontja szerinti pályázó a „A” komponens mellett az „B” komponensre vonatkozóan is nyújthat
be pályázatot. A 39. § (1) bekezdés a) pontja szerinti pályázó „B” komponens szerinti pályázatához a 40. § (1) bekezdés
b) pontjában meghatározott dokumentumokat a társulás nyilvántartásba vételét követően csatolja.
41. § (1) A költségvetési támogatásról a pályázati határidő lejártát követő 60 napon belül a miniszter
a) az „A” komponens esetében a társulás valós gazdaságfejlesztési tengelyen történő létrehozásának, a társulás
stratégiai céljainak és középtávú tervei megvalósíthatóságára, további működése megalapozottságára
b) a „B” komponens esetében a pályázó szakmai aktivitására
tekintettel dönt. (2) A támogatási szerződést a támogatási döntés pályázók felé történő kiértesítésétől számított 30 napon belül a KIH köti
meg a kedvezményezettel. (3) A támogatási szerződés megkötéséhez a 39. § (1) bekezdés a) pontja szerinti kedvezményezett a 11. §
(1) bekezdésében meghatározott dokumentumokon túl a szerződéskötésről szóló értesítésben meghatározott
határidőn belül benyújtja különösen a) a társulás bírósági nyilvántartásba vétel iránti kérelmének érkeztetett másolatát és
b) az alapszabálynak a kedvezményezett által hitelesített másolatát.
(4) A költségvetési támogatás kedvezményezett részére történő folyósításáról a KIH a támogatási szerződés megkötését
követő 15 napon belül gondoskodik. (5) Ha a 39. § (1) bekezdés a) pontja szerinti kedvezményezett az „A” komponensre és a „B” komponensre együttesen
nyújtott be pályázatot és mindkét pályázat alapján költségvetési támogatásban részesül, a „B” komponens
folyósításának feltétele a kedvezményezett által kezdeményezett társulásnak a bírósági nyilvántartásba vételéről
szóló végzés 30 napnál nem régebbi másolatának benyújtása.
42. § A támogatás felhasználásáról a kedvezményezett az általa készített szakmai és pénzügyi beszámolót legkésőbb
a költségvetési évet követő év június 30-áig küldi meg a KIH részére.
28. Magyarországi Zsidó Örökség Közalapítvány működéséhez és feladatainak ellátásához szükséges
hozzájárulás (20/3/7) 43. § (1) Az előirányzat a közalapítvány alapító okiratában meghatározott feladatok, valamint az 1947-es Párizsi Békeszerződés
27. cikk 2. pontjában foglaltak szerint a Holocaust túlélőinek támogatására szolgál.
(2) Az előirányzat egyedi döntéssel, a kedvezményezettel megkötött támogatási szerződés alapján, előfinanszírozás
formájában kerül felhasználásra. 29. Közép- és Kelet-európai Történelem és Társadalom Kutatásért Közalapítvány támogatása (20/3/21)
44. § (1) Az előirányzat célja a Közép- és Kelet-Európai Történelem és Társadalom Kutatásért Közalapítvány, továbbá az általa
fenntartott XX. Század Intézet, a XXI. Század Intézet és a Terror Háza Múzeum működésének biztosítása.
(2) Az előirányzat felhasználása egyedi döntéssel, a kedvezményezettel megkötött támogatási szerződés alapján,
előfinanszírozás formájában történik. 30. Holocaust Dokumentációs Központ és Emlékgyűjtemény Közalapítvány (20/3/22)
45. § (1) Az előirányzat fedezetet biztosít a Holocaust Dokumentációs Központ és Emlékgyűjtemény Közalapítvány
működéséhez, alapító okiratában meghatározott feladatok teljesítéséhez. (2) Az előirányzat felhasználása egyedi döntéssel, a kedvezményezettel megkötött támogatási szerződés alapján,
előfinanszírozás formájában történik. 31. Alapítvány a Kelet- és Közép-európai Kutatásért és Képzésért (20/3/23)
46. § (1) Az előirányzat célja az Alapítvány a Kelet- és Közép-európai Kutatásért és Képzésért által meghirdetett célok, kutatási
és képzési programok realizálása, kapcsolatok kiépítése Oroszországgal, Ukrajnával és a poszt-szovjet térség
országaival, nemzetközi konferenciák szervezése, azok anyagainak publikálása, a Kurultáj rendezvény
megszervezésében való részvétel és a Tolsztoj Társasággal közös programok végrehajtása – megvalósításának
támogatása. (2) Az előirányzat felhasználása egyedi döntéssel, a kedvezményezettel megkötött támogatási szerződés alapján,
előfinanszírozás formájában történik. 32. Nemzetpolitikai tevékenység támogatása (20/4/3)
47. § (1) Az előirányzat a) Magyarországon, illetve a szomszédos államokban élő, ott nyilvántartásba vett vagy Magyarország területén
lakóhellyel, székhellyel, telephellyel nem rendelkező, magát magyarnak valló természetes személyek, jogi
személyek vagy jogi személyiséggel nem rendelkező szervezetek szülőföldjükön való boldogulását célzó
tevékenységek megvalósításához, a külhoni magyarok oktatási programjaihoz, a kiemelten fontos egyházi és
kulturális programjaihoz, a külhoni média- és könyvkiadás támogatásához és az e célokra létrehozott
intézmények és szervezetek működtetéséhez és fenntartásához,
b) a nemzetpolitikai szempontból kiemelt jelentőségű partnerek, programok és fejlesztési célok támogatásához, az
e célra létrehozott intézmények és szervezetek működtetéséhez és fenntartásához,
c) a magyar igazolvánnyal, magyar hozzátartozói igazolvánnyal rendelkező ukrán állampolgárok oktatási, kulturális,
művészeti, közművelődési, tudományos, hitéleti, média, sport, civil társadalmi, önkormányzati együttműködési,
magyar-magyar együttműködési, illetve kegyeleti okokból Magyarországra történő utazásainak támogatásához,
d) a határon túli magyarsággal együttműködő intézmények megerősítését szolgáló programok támogatásához,
e) a Külhoni Magyarságért Díj költségeinek, a Magyar Állandó Értekezlet és szakbizottságainak, továbbá a Diaszpóra
Tanács és a Kőrösi Csoma Sándor Program megszervezésével és működtetésével kapcsolatos költségek
fedezetéhez,
f) a Kisebbségi Vegyes Bizottságok megszervezésével és lebonyolításával kapcsolatos kiadások és a minisztérium
személyi állományába tartozó személyek nemzetpolitikai célú és rendeltetésű hivatalos utazásainak
támogatásához,
g) a Magyarság Háza nemzeti identitás kiállítása, látogató- és oktatás-módszertani központja kialakítására, valamint
a Magyarság Háza egyéb járulékos felújítására,
h) a Sapientia Alapítvánnyal megkötött elvi megállapodásban meghatározott célok, feladatok megvalósítására
használható fel.
(2) Az előirányzaton kerül felhasználásra a Kvtv. 1. melléklet X. Közigazgatási és Igazságügyi Minisztérium fejezet
20. Fejezeti kezelésű előirányzatok cím, Határon túli magyarok programjainak támogatása alcím előirányzatainak
a korábbi évről vagy évekről áthúzódó maradványa és az azokra visszafizetett támogatás összege.
(3) Az előirányzat felhasználása közvetlen fejezeti kifizetéssel vagy előirányzat átcsoportosítással, továbbá támogatási
kérelemre egyedi döntés alapján, támogatási szerződéssel, elő- vagy utófinanszírozás útján juttatott, vissza nem
térítendő, részben vagy egészben visszatérítendő költségvetési támogatás formájában történik.
33. Járási szociális feladatok ellátása (20/11) 48. § (1) Az előirányzat a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) és
végrehajtási rendeletei alapján a járási (fővárosi kerületi) hivatalok által megállapított időskorúak járadéka és ápolási
díj kifizetésére szolgál.
(2) Az előirányzat fedezetet nyújt az ápolási díj megállapításához kapcsolódó, a Szoctv. 43/A. § (4) bekezdése szerinti
szakértői díjra is. Az előirányzatból kerül továbbá megtérítésre az ápolási díjat terhelő – és a fővárosi és megyei
kormányhivatal által megelőlegezett – járulék összege is.
(3) Az előirányzat felhasználása közvetlen módon, vissza nem térítendő támogatásként a járási (fővárosi kerületi) hivatal
által megállapított jogosult részére történő – jogszabályban meghatározottak szerinti – kifizetéssel történik.
(4) Az előirányzat lebonyolító szerve a fővárosi és megyei kormányhivatal.
(5) A fővárosi és megyei kormányhivatal belső szabályzatában elkülönítetten szabályozza az előirányzat felhasználásával
kapcsolatos utalványozás és érvényesítés rendjét.
(6) A fővárosi és megyei kormányhivatal belső kontrollrendszerébe beilleszti az előirányzat felhasználásával kapcsolatos
ellenőrzéseket, ideértve az analitikus nyilvántartások és a főkönyvi könyvelés feladásainak egyeztetését és
ellenőrzését is.
34. Fejezeti általános tartalék (20/25) 49. § (1) Az előirányzat az előre nem tervezett, de az év közben szükségessé váló feladatok megoldására, eseti jellegű,
elháríthatatlan igények finanszírozására szolgál.
(2) Az előirányzat felhasználása előirányzat-átcsoportosítással történik. IV. FEJEZET
ZÁRÓ RENDELKEZÉSEK
50. § (1) Ez a rendelet – a (2) bekezdésben meghatározott kivétellel – a kihirdetését követő napon lép hatályba.
(2) Az 52. § b) pontja 2013. július 31-én lép hatályba.
51. § E rendelet rendelkezéseit – a 18., 19., 21. és 22. alcím kivételével – az előirányzatok terhére 2013. január 1-jét követően
vállalt kötelezettségek tekintetében is alkalmazni kell. 52. § Hatályát veszti
a) a fejezeti kezelésű előirányzatok kezelésének és felhasználásának szabályairól szóló 19/2012. (III. 22.) KIM rendelet
és b) az európai területi társulások működésének 2012. évi támogatásáról, valamint az európai területi
együttműködési csoportosulással kapcsolatos jóváhagyási eljárás részletes szabályairól szóló 16/2010. (XII. 15.)
KIM rendelet módosításáról szóló 18/2012. (III. 22.) KIM rendelet.
Dr. Navracsics Tibor s. k.,
közigazgatási és igazságügyi miniszter